આમ તો વરસાદમાં એવી કોઈ સ્પેશ્યલ હેરસ્ટાઇલ હોતી નથી. બ્યુટિશ્યન નિશા દેસાઈ કહે છે, ‘વરસાદમાં હેરસ્ટાઇલ કરવી હોય તો એવી કરવી જેનાથી તમારા વાળ વરસાદમાં ભીના ન થાય અને તૂટે પણ નહીં. એ સાથે તમે તમારી હેરસ્ટાઇલ એન્જૉય કરી શકો છો. વરસાદમાં તમારે બની શકે તો વાળને બાંધીને જ રાખવા. જો વરસાદમાં વાળ ખુલ્લા રાખશો અને એ ભીના થશે તો તૂટી પણ શકે છે. ડેઇલી વરસાદમાં ટ્રાવેલ કરતા લોકોએ વાળ ક્યારેય છૂટા ન રાખવા.’